Instagram: Qizini uzatgan taniqli suxandon, Bunyodbek Saidovga atalgan hashamatli tort, Nigina Jabborova Akobirga turmushga chiqyaptimi? Nargiz Zokirova O‘zbekistondan ketdi

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Gulsanam Mamazoitova kuzatuvchilariga Xiva shahridan ko‘rinish berdi.

Dilnoza Kubayeva dala hovlisidan muxlislari uchun kichik reportaj tayyorladi.
Feruza Jumaniyozova yangi surati orqali kundan kunga ko‘proq vazn tashlayotganini namoyon qilmoqda.

SanJay tez orada muxlislariga “Marg‘ilonda” deb nomlangan yangi qo‘shig‘ini taqdim etadi. Uning muxlislari ushbu qo‘shiqning xit bo‘lishini taxmin qilmoqda.
Taniqli turk aktyori Burak O‘zchivit Ozarbayjonning Boku shahrida bo‘lib turibdi.

Xonanda Lola kenja qizi Aishaning tug‘ilgan kunini Toshkentdagi restoranlardan birida nishonladi. Kechaga Aishaning yaxshi ko‘rgan multqahramonlari tashrif buyurdi. Xonanda oilasining quvonchli kuni aks etgan videoni muxlislari bilan bo‘lishdi.
Bollivud yulduzi Karina Kapur kichik o‘g‘li Jah bilan muxlislariga ko‘rinish berdi.

Nargiz Zokirova O‘zbekistonni tark etayotgani aks etgan qisqa videoni sahifasiga joyladi.
Ruxshona muxlislaridan qaysi qo‘shiqni qayta ijro etishini istashlarini so‘radi.

“Afandining qizlari” sitkomi aktrisasi Nigina Jabborova taniqli stilist Akobirga turmushga chiqayotgani haqidagi mish-mishlarga javob berdi. Aktrisaning aytishicha, avvalroq internetda tarqalgan qisqa video film uchun suratga olingan. O‘sha videoda Akobirning Niginaning qo‘lini so‘rayotgani aks etgan edi. “Biz Akobir bilan shunchaki do‘stmiz”, — deydi Nigina.
Manzura hordiq chiqarish maqsadida Dubayga yo‘l oldi.

2-iyul kuni xorazmlik taniqli xonanda Bunyodbek Saidov tug‘ilgan kunini nishonlamoqda. Ijtimoiy tarmoqlarda uning tug‘ilgan kuni munosabati bilan tayyorlangan ulkan tort aks etgan video tarqalmoqda.
Asal Shodiyeva internet platformasi uchun suratga olinayotgan “Mening to‘yim” filmining suratga olish jarayonlaridan ko‘rinish berdi.

Taniqli suxandon, “Sevimli” telekanali boshlovchisi Dilfuza Yusupova qizini uzatdi. Xonanda Timur Rahmonov qiz uzatish marosimida xizmatda bo‘ldi.